Document ID: 32013R0811

REGULAMENTUL DELEGAT (UE) NR. 811/2013 AL COMISIEI
din 18 februarie 2013
de completare a Directivei 2010/30/UE a Parlamentului European și a Consiliului în ceea ce privește etichetarea energetică a instalațiilor pentru încălzirea incintelor, a instalațiilor de încălzire cu funcție dublă, a pachetelor de instalație pentru încălzirea incintelor, regulator de temperatură și dispozitiv solar și a pachetelor de instalație de încălzire cu funcție dublă, regulator de temperatură și dispozitiv solar
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (1), în special articolul 10,
întrucât:
(1)
Directiva 2010/30/UE prevede adoptarea de către Comisie a unor acte delegate privind etichetarea produselor cu impact energetic care prezintă un potențial semnificativ de economisire a energiei, dar și o mare disparitate în ceea ce privește nivelurile de performanță în condiții de funcționalități echivalente.
(2)
Energia consumată de instalațiile pentru încălzirea incintelor și de instalațiile de încălzire cu funcție dublă care încălzesc incintele și apa reprezintă o parte semnificativă a necesarului total de energie din Uniune. Instalațiile de încălzire a incintelor și instalațiile de încălzire cu funcție dublă cu funcționalitate echivalentă prezintă o mare disparitate în ceea ce privește randamentul energetic. Există foarte multe posibilități de reducere a consumului de energie al acestora, printre care combinarea lor cu regulatoare de temperatură și cu dispozitive solare adecvate. Prin urmare, instalațiile pentru încălzirea incintelor, instalațiile de încălzire cu funcție dublă și pachetele de astfel de instalații de încălzire în combinație cu regulatoare de temperatură și cu dispozitive solare trebuie să facă obiectul unor cerințe în materie de etichetare energetică.
(3)
Instalațiile pentru încălzirea incintelor și instalațiile de încălzire cu funcție dublă care sunt proiectate pentru a utiliza cu precădere (peste 50 %) combustibili gazoși și lichizi produși din biomasă au caracteristici tehnice specifice care necesită analize tehnice, economice și de mediu suplimentare. În funcție de rezultatul acestor analize, cerințele în materie de etichetare energetică aplicabile respectivelor instalații de încălzire trebuie stabilite mai târziu, dacă este cazul.
(4)
Trebuie prevăzute dispoziții armonizate privind etichetarea și informațiile standard despre produse referitoare la randamentul energetic al instalațiilor pentru încălzirea incintelor și al instalațiilor de încălzire cu funcție dublă, pentru a încuraja producătorii să îmbunătățească randamentul energetic al acestor instalații de încălzire, pentru a stimula utilizatorii finali să cumpere produse cu un bun randament energetic și pentru a contribui la funcționarea pieței interne.
(5)
În ceea ce privește economiile importante de energie și de costuri pentru fiecare tip de instalație de încălzire, prezentul regulament trebuie să introducă o nouă scară de etichetare de la A++ la G pentru funcția de încălzire a incintelor a instalațiilor cu cazan pentru încălzirea incintelor, a instalațiilor cu cogenerare pentru încălzirea incintelor, a instalațiilor cu pompă de căldură pentru încălzirea incintelor, a instalațiilor pentru încălzire cu cazan cu funcție dublă și a instalațiilor de încălzire cu pompă de căldură cu funcție dublă. În timp ce clasele de la A la G cuprind diversele tipuri de cazane convenționale atunci când acestea nu sunt combinate cu cogenerare sau cu tehnologiile care utilizează energie din surse regenerabile, clasele A+ și A++ trebuie să promoveze utilizarea cogenerării și a energiei din surse regenerabile.
(6)
În plus, trebuie introdusă o nouă scară de etichetare A-G pentru funcția de încălzire a apei a instalațiilor pentru încălzire cu cazan cu funcție dublă și a instalațiilor de încălzire cu pompă de căldură cu funcție dublă, în conformitate cu Regulamentul delegat (UE) nr. 812/2013 al Comisiei din 18 februarie 2013 de completare a Directivei 2010/30/UE a Parlamentului European și a Consiliului în ceea ce privește etichetarea energetică a instalațiilor pentru încălzirea apei, a rezervoarelor pentru apă caldă și a pachetelor de instalație pentru încălzirea apei și dispozitiv solar (2).
(7)
Clasele suplimentare A+++ și A+ trebuie adăugate după patru ani la clasele sezoniere pentru încălzirea incintelor și respectiv pentru încălzirea apei, dacă revizuirea regulamentului nu dovedește contrariul, pentru a accelera pătrunderea pe piață a instalațiilor de încălzire a incintelor cu randament sporit și a instalațiilor de încălzire cu funcție dublă care utilizează energie din surse regenerabile.
(8)
Prezentul regulament trebuie să garanteze că consumatorii primesc mai multe informații comparative exacte despre performanța instalațiilor de încălzire cu pompă de căldură, pe baza unei metode de calcul și de măsurare a randamentului sezonier pentru trei zone climatice din Europa. Comisia a mandatat organismele de standardizare europene să investigheze dacă o metodă similară ar trebui dezvoltată și pentru alte instalații de încălzire. În cadrul revizuirii prezentului regulament ar putea fi luate în considerare sezoanele de încălzire standardizate la nivel european pentru instalațiile de încălzire cu cazan, instalațiile de încălzire cu cogenerare și instalațiile de încălzire solare.
(9)
Nivelul de putere acustică al unei instalații de încălzire poate fi un criteriu important pentru utilizatorii finali. Informațiile cu privire la nivelul de putere acustică trebuie incluse pe etichetele instalațiilor pentru încălzirea incintelor și ale instalațiilor de încălzire cu funcție dublă.
(10)
Se preconizează că, spre deosebire de scenariul statu-quo, efectul combinat al prezentului regulament și al Regulamentului (UE) nr. 813/2013 al Comisiei din 2 august 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru instalațiile pentru încălzirea incintelor și instalațiile de încălzire cu funcție dublă (3) va duce la economii anuale de energie estimate la aproximativ 1 900 PJ (aproximativ 45 Mtep) până în 2020, ceea ce corespunde unei cantități de emisii de aproximativ 110 milioane de tone de CO2.
(11)
Informațiile indicate pe etichete trebuie obținute prin proceduri de măsurare și de calculare fiabile, exacte și reproductibile, care iau în considerare metodele de măsurare și de calcul de ultimă generație general recunoscute, inclusiv, după caz, standardele armonizate adoptate de către organismele europene de standardizare, la cererea Comisiei, în conformitate cu procedurile prevăzute în Directiva 98/34/CE a Parlamentului European și a Consiliului din 22 iunie 1998 referitoare la procedura de furnizare de informații în domeniul standardelor, reglementărilor tehnice și al normelor privind serviciile societății informaționale (4), în scopul stabilirii de cerințe în materie de proiectare ecologică.
(12)
Prezentul regulament trebuie să specifice un design și un conținut uniforme pentru etichetele produsului în cazul instalațiilor pentru încălzirea incintelor și al instalațiilor de încălzire cu funcție dublă.
(13)
În plus, prezentul regulament trebuie să specifice cerințe privind fișa produsului și documentația tehnică pentru instalațiile pentru încălzirea incintelor și instalațiile de încălzire cu funcție dublă.
(14)
De asemenea, prezentul regulament trebuie să specifice cerințe privind informațiile care trebuie furnizate în cazul oricărei forme de vânzare la distanță a instalațiilor pentru încălzirea incintelor și a instalațiilor de încălzire cu funcție dublă și în orice reclame și materiale tehnice promoționale referitoare la astfel de instalații de încălzire.
(15)
Pe lângă etichetele și fișele pentru instalațiile de încălzire separate și instalațiile de încălzire cu funcție dublă combinate prevăzute în prezentul regulament, o etichetă și o fișă pentru pachetele de produse, bazate pe fișele produselor primite de la furnizori, trebuie să asigure accesul facil al utilizatorului final la informațiile privind performanța energetică a pachetelor de instalații de încălzire combinate cu dispozitive solare și/sau cu regulatoare de temperatură. Clasa cu cel mai bun randament, A+++, poate fi atinsă de aceste pachete de produse.
(16)
Este oportun să se prevadă revizuirea dispozițiilor prezentului regulament ținând seama de progresele tehnologice,
ADOPTĂ PREZENTUL REGULAMENT:
Articolul 1
Obiect și domeniu de aplicare
(1) Prezentul regulament stabilește cerințe privind etichetarea energetică a instalațiilor pentru încălzirea incintelor, a instalațiilor de încălzire cu funcție dublă cu o putere termică nominală ≤ 70 kW, a pachetelor de instalație de încălzire ≤ 70 kW, regulator de temperatură și dispozitiv solar și a pachetelor de instalație de încălzire cu funcție dublă ≤ 70 kW, regulator de temperatură și dispozitiv solar, precum și cerințe privind furnizarea de informații suplimentare despre aceste produse.
(2) Prezentul regulament nu se aplică:
(a)
instalațiilor de încălzire proiectate în mod special pentru a utiliza cu precădere combustibili gazoși sau lichizi obținuți din biomasă;
(b)
instalațiilor de încălzire care utilizează combustibili solizi;
(c)
instalațiilor de încălzire care intră sub incidența Directivei 2010/75/UE a Parlamentului European și a Consiliului (5);
(d)
instalațiilor de încălzire care generează căldură numai în scopul încălzirii apei potabile sau menajere;
(e)
instalațiilor de încălzire pentru încălzirea și distribuirea unor medii gazoase de transfer de căldură, precum vaporii sau aerul;
(f)
instalațiilor cu cogenerare pentru încălzirea incintelor cu o capacitate electrică maximă de minimum 50 kW.
Article 2
Definiții
Pe lângă definițiile prevăzute la articolul 2 din Directiva 2010/30/CE, în scopul prezentului regulament se aplică următoarele definiții:
1.
„instalație de încălzire” înseamnă o instalație pentru încălzirea incintelor sau o instalație de încălzire cu funcție dublă;
2.
„instalație de încălzire a incintelor” înseamnă un dispozitiv care
(a)
furnizează căldură în cadrul unui sistem de încălzire centrală pe bază de apă, pentru a atinge și a menține un nivel dorit de temperatură interioară într-un spațiu închis, cum ar fi o clădire, o locuință sau o cameră; și
(b)
este echipat cu unul sau mai multe generatoare de căldură;
3.
„instalație de încălzire cu funcție dublă” înseamnă o instalație pentru încălzirea incintelor care este proiectată și pentru a furniza căldură în scopul încălzirii apei potabile sau menajere la anumite niveluri de temperatură, în anumite cantități și la anumite debite, pe parcursul anumitor intervale de timp, și care este conectată la o sursă externă de apă potabilă sau menajeră;
4.
„sistem de încălzire centrală pe bază de apă” înseamnă un sistem care utilizează apa ca agent termic pentru a distribui căldura generată la nivel central unor emițători de căldură, în scopul încălzirii incintelor unor clădiri sau a unor părți din acestea;
5.
„generator de căldură” înseamnă componenta unei instalații de încălzire care generează căldură printr-unul sau mai multe dintre următoarele procese:
(a)
arderea unor combustibili fosili și/sau a unor combustibili din biomasă;
(b)
utilizarea efectului Joule în elementele de încălzire cu rezistență electrică;
(c)
captarea căldurii ambiante provenind dintr-o sursă de aer sau de apă sau din sol și/sau captarea a căldurii reziduale;
6.
„putere termică nominală” (Prated) înseamnă puterea termică declarată, exprimată în kW, a instalației de încălzire în momentul în care încălzește incinta și, dacă este cazul, apa, în condiții nominale de funcționare; în cazul instalațiilor cu pompă de căldură pentru încălzirea incintelor și al instalațiilor de încălzire cu pompă de căldură cu funcție dublă, condițiile nominale de funcționare pentru stabilirea puterii termice nominale sunt condițiile de proiectare de referință, stabilite în tabelul 10 din anexa VII;
7.
„condiții nominale de funcționare” înseamnă condițiile de funcționare a instalațiilor de încălzire în condiții climatice medii, utilizate în scopul determinării puterii termice nominale, a randamentului energetic sezonier aferent încălzirii incintelor, a randamentului energetic aferent încălzirii apei și a nivelului de putere acustică;
8.
„biomasă” înseamnă fracțiunea biodegradabilă a produselor, deșeurilor și reziduurilor de origine biologică provenite din agricultură (inclusiv substanțe vegetale și animale), din silvicultură și din industriile conexe, inclusiv din pescuit și acvacultură, precum și fracțiunea biodegradabilă a deșeurilor industriale și municipale;
9.
„combustibil din biomasă” înseamnă un combustibil gazos sau lichid produs din biomasă;
10.
„combustibil fosil” înseamnă un combustibil gazos sau lichid de origine fosilă;
11.
„instalație cu cogenerare pentru încălzirea incintelor” înseamnă o instalație pentru încălzirea incintelor care generează simultan căldură și electricitate, printr-un singur proces;
12.
„regulator de temperatură” înseamnă echipamentul care afișează, pentru utilizatorul final, valorile și timpii temperaturii interioare dorite, care comunică date relevante unei interfețe a instalației de încălzire, cum ar fi o unitate de procesare centrală, contribuind astfel la reglarea temperaturii sau temperaturilor din interior;
13.
„dispozitiv solar” înseamnă un sistem exclusiv solar, un colector solar, un rezervor de apă caldă solar sau o pompă din circuitul colectorului, care sunt introduse pe piață separat;
14.
„sistem exclusiv solar” înseamnă un dispozitiv care este echipat cu unul sau mai mulți colectori solari și cu unul sau mai multe rezervoare de apă caldă solare și eventual cu pompe în circuitul colectorului și cu alte piese, care este introdus pe piață ca o singură unitate și nu este echipat cu niciun generator de căldură, poate doar cu unul sau mai multe termoplonjoare de rezervă;
15.
„colector solar” înseamnă un dispozitiv proiectat pentru a absorbi radiația solară globală și să transfere energia termică astfel produsă unui fluid care trece prin dispozitiv;
16.
„rezervor de apă caldă” înseamnă un recipient pentru acumularea apei calde în scopul încălzirii apei sau a incintelor, inclusiv eventualii aditivi, care nu este echipat cu niciun generator de căldură, poate doar cu unul sau mai multe termoplonjoare de rezervă;
17.
„rezervor de apă caldă solar” înseamnă un rezervor de apă caldă care stochează energia termică produsă de unul sau mai mulți colectori solari;
18.
„termoplonjor de rezervă” înseamnă o instalație de încălzire cu rezistență electrică ce utilizează efectul Joule, care face parte dintr-un rezervor de apă caldă și generează căldură numai atunci când sursa externă de căldură este întreruptă (inclusiv în perioadele de întreținere) sau nu funcționează, sau care face parte dintr-un rezervor de apă caldă solar și furnizează căldură atunci când sursa de căldură solară nu este suficientă pentru a respecta nivelurile necesare de confort;
19.
„pachet de instalație pentru încălzirea incintelor, regulator de temperatură și dispozitiv solar” înseamnă un pachet care îi este oferit utilizatorului final și care conține una sau mai multe instalații pentru încălzirea incintelor, combinat(e) cu unul sau mai multe regulatoare de temperatură și/sau cu unul sau mai multe dispozitive solare;
20.
„pachet de instalație de încălzire cu funcție dublă, regulator de temperatură și dispozitiv solar” înseamnă un pachet care îi este oferit utilizatorului final și care conține una sau mai multe instalații de încălzire cu funcție dublă combinate cu unul sau mai multe regulatoare de temperatură și/sau unul sau mai multe dispozitive solare;
21.
„randamentul energetic sezonier aferent încălzirii incintelor” (ηs ) înseamnă raportul, exprimat în %, dintre necesarul de încălzire al unei incinte pentru un anumit sezon de încălzire furnizat de o instalație pentru încălzirea incintei, de o instalație de încălzire cu funcție dublă, de un pachet de instalație pentru încălzirea incintelor, regulator de temperatură și dispozitiv solar sau de un pachet de instalație de încălzire cu funcție dublă, regulator de temperatură și dispozitiv solar, și consumul anual de energie necesar pentru satisfacerea acestui necesar;
22.
„randamentul energetic aferent încălzirii apei” (ηwh ) înseamnă raportul, exprimat în %, dintre energia utilă din apa potabilă sau menajeră furnizată de o instalație de încălzire cu funcție dublă sau de un pachet de instalație de încălzire cu funcție dublă, regulator de temperatură și dispozitiv solar, și energia necesară pentru generarea acestei energii;
23.
„nivel de putere acustică” (LWA ) înseamnă nivelul de putere acustică, ponderat cu A, în interior și/sau în exterior, exprimat în dB.
În scopul anexelor II-VIII, sunt stabilite definiții suplimentare în anexa I.
Articolul 3
Responsabilitățile furnizorilor și calendar
(1) De la 26 septembrie 2015, furnizorii care introduc pe piață și/sau pun în funcțiune instalații pentru încălzirea incintelor, inclusiv cele integrate în pachete de instalație pentru încălzirea incintelor, regulator de temperatură și dispozitiv solar, se asigură că:
(a)
pentru fiecare instalație pentru încălzirea incintelor care se conformează claselor de randament energetic sezonier aferent încălzirii incintelor, prevăzute la punctul 1 din anexa II, se furnizează o etichetă tipărită care respectă formatul și conținutul informațiilor prevăzute la punctul 1.1 din anexa III, astfel: în cazul instalațiilor cu pompă de căldură pentru încălzirea incintelor, eticheta tipărită se furnizează cel puțin în ambalajul generatorului de căldură; în cazul instalațiilor pentru încălzirea incintelor destinate utilizării în cadrul pachetelor de instalație pentru încălzirea incintelor, regulator de temperatură și dispozitiv solar, se furnizează, pentru fiecare instalație pentru încălzirea incintelor, o a doua etichetă care să respecte formatul și conținutul informațiilor prevăzute la punctul 3 din anexa III;
(b)
pentru fiecare instalație pentru încălzirea incintelor se furnizează o fișă a produsului, în conformitate cu punctul 1 din anexa IV, astfel: în cazul instalațiilor cu pompă de căldură pentru încălzirea incintelor, fișa produsului se furnizează cel puțin pentru generatorul de căldură; în cazul instalațiilor pentru încălzirea incintelor destinate utilizării în cadrul pachetelor de instalație pentru încălzirea incintelor, regulator de temperatură și dispozitiv solar, se furnizează o a doua fișă, în conformitate cu punctul 5 din anexa IV;
(c)
documentația tehnică, astfel cum este stabilită la punctul 1 din anexa V, se transmite, la cerere, autorităților din statele membre și Comisiei;
(d)
toate reclamele referitoare la un anumit model de instalație pentru încălzirea incintelor care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv;
(e)
toate materialele tehnice promoționale referitoare la un anumit model de instalație pentru încălzirea incintelor, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv.
De la 26 septembrie 2019, pentru fiecare instalație pentru încălzirea incintelor care se conformează claselor de randament energetic sezonier aferent încălzirii incintelor, prevăzute la punctul 1 din anexa II, se furnizează o etichetă tipărită care respectă formatul și conținutul informațiilor prevăzute la punctul 1.2 din anexa III, astfel: în cazul instalațiilor cu pompă de căldură pentru încălzirea incintelor, eticheta tipărită se furnizează cel puțin în ambalajul generatorului de căldură.
(2) De la 26 septembrie 2015, furnizorii care introduc pe piață și/sau pun în funcțiune instalații de încălzire cu funcție dublă, inclusiv cele integrate în pachete de instalație de încălzire cu funcție dublă, regulator de temperatură și dispozitiv solar, se asigură că:
(a)
pentru fiecare instalație de încălzire cu funcție dublă care se conformează claselor de randament energetic sezonier aferent încălzirii incintelor și claselor de randament energetic aferent încălzirii apei, prevăzute la punctele 1 și 2 din anexa II, se furnizează o etichetă tipărită care respectă formatul și conținutul informațiilor prevăzute la punctul 2.1 din anexa III, astfel: în cazul instalațiilor de încălzire cu pompă de căldură cu funcție dublă, eticheta tipărită se furnizează cel puțin în ambalajul generatorului de căldură; în cazul instalațiilor de încălzire cu funcție dublă destinate utilizării în pachete de instalație de încălzire cu funcție dublă, regulator de temperatură și dispozitiv solar, se furnizează, pentru fiecare instalație de încălzire cu funcție dublă, o a doua etichetă care să respecte formatul și conținutul informațiilor prevăzute la punctul 4 din anexa III;
(b)
pentru fiecare instalație de încălzire cu funcție dublă se furnizează o fișă a produsului, în conformitate cu punctul 2 din anexa IV, astfel: în cazul instalațiilor de încălzire cu pompă de căldură cu funcție dublă, fișa produsului se furnizează cel puțin pentru generatorul de căldură; în cazul instalațiilor de încălzire cu funcție dublă destinate utilizării în pachete de instalație de încălzire cu funcție dublă, regulator de temperatură și dispozitiv solar, se furnizează o a doua fișă, în conformitate cu punctul 6 din anexa IV;
(c)
documentația tehnică, astfel cum este stabilită la punctul 2 din anexa V, se transmite, la cerere, autorităților din statele membre și Comisiei;
(d)
toate reclamele referitoare la un anumit model de instalație de încălzire cu funcție dublă care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv;
(e)
toate materialele tehnice promoționale referitoare la un anumit model de instalație de încălzire cu funcție dublă, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv.
De la 26 septembrie 2019, pentru fiecare instalație de încălzire cu funcție dublă care se conformează claselor de randament energetic sezonier aferent încălzirii incintelor și claselor de randament energetic aferent încălzirii apei, prevăzute la punctele 1 și 2 din anexa II, se furnizează o etichetă tipărită care respectă formatul și conținutul informațiilor prevăzute la punctul 2.2 din anexa III, astfel: în cazul instalațiilor de încălzire cu pompă de căldură cu funcție dublă, eticheta tipărită se furnizează cel puțin în ambalajul generatorului de căldură.
(3) De la 26 septembrie 2015, furnizorii care introduc pe piață și/sau pun în funcțiune regulatoare de temperatură se asigură că:
(a)
se furnizează o fișă a produsului, astfel cum este prevăzută la punctul 3 din anexa IV;
(b)
documentația tehnică, astfel cum este stabilită la punctul 3 din anexa V, se transmite, la cerere, autorităților din statele membre și Comisiei.
(4) De la 26 septembrie 2015, furnizorii care introduc pe piață și/sau pun în funcțiune dispozitive solare se asigură că:
(a)
se furnizează o fișă a produsului, astfel cum este prevăzută la punctul 4 din anexa IV;
(b)
documentația tehnică, astfel cum este stabilită la punctul 4 din anexa V, se transmite, la cerere, autorităților din statele membre și Comisiei.
(5) De la 26 septembrie 2015, furnizorii care introduc pe piață și/sau pun în funcțiune pachete de instalație pentru încălzirea incintelor, regulator de temperatură și dispozitiv solar se asigură că:
(a)
o etichetă tipărită care respectă formatul și conținutul informațiilor stabilite la punctul 3 din anexa III este furnizată pentru fiecare pachet de instalație pentru încălzirea incintelor, regulator de temperatură și dispozitiv solar care respectă clasele de randament energetic sezonier aferent încălzirii incintelor stabilite la punctul 1 din anexa II;
(b)
se furnizează o fișă a produsului, astfel cum este prevăzută la punctul 5 din anexa IV, pentru fiecare pachet de instalație pentru încălzirea incintelor, regulator de temperatură și dispozitiv solar;
(c)
documentația tehnică, astfel cum este stabilită la punctul 5 din anexa V, se transmite, la cerere, autorităților din statele membre și Comisiei;
(d)
toate reclamele referitoare la un anumit model de pachet de instalație pentru încălzirea incintelor, regulator de temperatură și dispozitiv solar care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv;
(e)
toate materialele tehnice promoționale referitoare la un anumit model de pachet de instalație pentru încălzirea incintelor, regulator de temperatură și dispozitiv solar care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv.
(6) De la 26 septembrie 2015, furnizorii care introduc pe piață și/sau pun în funcțiune pachete de instalație de încălzire cu funcție dublă, regulator de temperatură și dispozitiv solar se asigură că:
(a)
o etichetă tipărită care respectă formatul și conținutul informațiilor stabilite la punctul 4 din anexa III este furnizată pentru fiecare pachet de instalație de încălzire cu funcție dublă, regulator de temperatură și dispozitiv solar care respectă clasele de randament energetic sezonier aferent încălzirii incintelor și clasele de randament energetic aferent încălzirii apei stabilite la punctele 1 și 2 din anexa II;
(b)
se furnizează o fișă a produsului, astfel cum este prevăzută la punctul 6 din anexa IV, pentru fiecare pachet de instalație de încălzire cu funcție dublă, regulator de temperatură și dispozitiv solar;
(c)
documentația tehnică, astfel cum este stabilită la punctul 6 din anexa V, se transmite, la cerere, autorităților din statele membre și Comisiei;
(d)
toate reclamele referitoare la un anumit model de pachet de instalație de încălzire cu funcție dublă, regulator de temperatură și dispozitiv solar care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv;
(e)
toate materialele tehnice promoționale referitoare la un anumit model de pachet de instalație de încălzire cu funcție dublă, regulator de temperatură și dispozitiv solar care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv.
Articolul 4
Responsabilitățile comercianților
(1) Comercianții de instalații pentru încălzirea incintelor se asigură că:
(a)
la punctul de vânzare, fiecare instalație pentru încălzirea incintelor poartă eticheta pusă la dispoziție de furnizori în conformitate cu articolul 3 alineatul (1), astfel cum este stabilită la punctul 1 din anexa III, pe partea exterioară frontală a aparatului, astfel încât să fie clar vizibilă;
(b)
instalațiile pentru încălzirea incintelor oferite spre vânzare, închiriere sau cumpărare cu plata în rate, în condițiile în care utilizatorul final nu poate vedea instalația pentru încălzirea incintelor expusă, se comercializează împreună cu informațiile puse la dispoziție de furnizori în conformitate cu punctul 1 din anexa VI;
(c)
toate reclamele referitoare la un anumit model de instalație pentru încălzirea incintelor care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv;
(d)
toate materialele tehnice promoționale referitoare la un anumit model de instalație pentru încălzirea incintelor, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv.
(2) Comercianții de instalații de încălzire cu funcție dublă se asigură că:
(a)
la punctul de vânzare, fiecare instalație de încălzire cu funcție dublă poartă eticheta pusă la dispoziție de furnizori în conformitate cu articolul 3 alineatul (2), astfel cum este stabilită la punctul 2 din anexa III, pe partea exterioară frontală a aparatului, astfel încât să fie clar vizibilă;
(b)
instalațiile de încălzire cu funcție dublă oferite spre vânzare, închiriere sau cumpărare cu plata în rate, în condițiile în care utilizatorul final nu poate vedea instalația de încălzire cu funcție dublă expusă, se comercializează împreună cu informațiile puse la dispoziție de furnizori în conformitate cu punctul 2 din anexa VI;
(c)
toate reclamele referitoare la un anumit model de instalație de încălzire cu funcție dublă care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv;
(d)
toate materialele tehnice promoționale referitoare la un anumit model de instalație de încălzire cu funcție dublă, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv.
(3) Comercianții de pachete de instalație pentru încălzirea incintelor, regulator de temperatură și dispozitiv solar se asigură, pe baza etichetei și a fișelor puse la dispoziție de furnizori în conformitate cu articolul 3 alineatele (1), (3) (4) și (5), că:
(a)
orice ofertă referitoare la un anumit pachet include randamentul energetic sezonier aferent încălzirii incintelor și clasa de randament energetic sezonier aferent încălzirii incintelor pentru pachetul respectiv în condiții climatice medii, mai reci sau mai calde, după caz, prin aplicarea pe pachetul de produse a etichetei prevăzute la punctul 3 din anexa III și prin furnizarea fișei prevăzute la punctul 5 din anexa IV, completate corespunzător, în conformitate cu caracteristicile pachetului respectiv;
(b)
pachetele de instalație pentru încălzirea incintelor, regulator de temperatură și dispozitiv solar oferite spre vânzare, închiriere sau cumpărare cu plata în rate, în condițiile în care utilizatorul final nu poate vedea expus pachetul de instalație pentru încălzirea incintelor, regulator de temperatură și dispozitiv solar, se comercializează împreună cu informațiile puse la dispoziție în conformitate cu punctul 3 din anexa VI;
(c)
toate reclamele referitoare la un anumit model de pachet de instalație pentru încălzirea incintelor, regulator de temperatură și dispozitiv solar care conțin informații legate de energie sau de preț includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv;
(d)
toate materialele tehnice promoționale referitoare la un anumit model de pachet de instalație pentru încălzirea incintelor, regulator de temperatură și dispozitiv solar, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor în condiții climatice medii pentru modelul respectiv.
(4) Comercianții de pachete de instalație de încălzire cu funcție dublă, regulator de temperatură și dispozitiv solar se asigură, pe baza etichetei și a fișelor puse la dispoziție de furnizori în conformitate cu articolul 3 alineatele (2), (3), (4) și (6), că:
(a)
orice ofertă referitoare la un anumit pachet de instalație de încălzire cu funcție dublă, regulator de temperatură și dispozitiv solar include randamentul energetic sezonier aferent încălzirii incintelor, randamentul energetic aferent încălzirii apei, clasa de randament energetic sezonier aferent încălzirii incintelor și clasa de randament energetic aferent încălzirii apei pentru pachetul respectiv în condiții climatice medii, mai reci sau mai calde, după caz, prin aplicarea pe pachetul de produse a etichetei prevăzute la punctul 4 din anexa III și prin furnizarea fișei prevăzute la punctul 6 din anexa IV, completate corespunzător, în conformitate cu caracteristicile pachetului respectiv;
(b)
pachetele de instalație de încălzire cu funcție dublă, regulator de temperatură și dispozitiv solar oferite spre vânzare, închiriere sau cumpărare cu plata în rate, în condițiile în care utilizatorul final nu poate vedea expus pachetul de instalație de încălzire cu funcție dublă, regulator de temperatură și dispozitiv solar, se comercializează împreună cu informațiile puse la dispoziție în conformitate cu punctul 4 din anexa VI;
(c)
toate reclamele referitoare la un anumit model de pachet de încălzire cu funcție dublă, regulator de temperatură și dispozitiv solar, care conțin informații legate de energie sau de preț, includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv;
(d)
toate materialele tehnice promoționale referitoare la un anumit model de pachet de instalație de încălzire cu funcție dublă, regulator de temperatură și dispozitiv solar, care descriu parametrii tehnici specifici acestuia, includ o mențiune privind clasa de randament energetic sezonier aferent încălzirii incintelor și clasa de randament energetic aferent încălzirii apei în condiții climatice medii pentru modelul respectiv.
Articolul 5
Metode de măsurare și de calcul
Informațiile care trebuie furnizate în temeiul articolelor 3 și 4 se obțin prin metode de măsurare și de calcul fiabile, exacte și reproductibile, care iau în considerare metodele de măsurare și de calcul de ultimă generație recunoscute, după cum se prevede în anexa VII.
Articolul 6
Procedura de verificare în scopul supravegherii pieței
Statele membre aplică procedura prevăzută în anexa VIII atunci când evaluează conformitatea clasei de randament energetic sezonier aferent încălzirii incintelor, a clasei de randament energetic aferent încălzirii apei, a randamentului energetic sezonier aferent încălzirii incintelor, a randamentului energetic aferent încălzirii apei și a nivelului de putere acustică declarate ale instalațiilor de încălzire.
Articolul 7
Revizuire
Comisia revizuiește prezentul regulament în lumina progreselor tehnologice, în termen de maximum cinci ani de la intrarea în vigoare a acestuia. Concret, revizuirea evaluează eventualele modificări relevante ale cotelor de piață ale diverselor tipuri de instalații de încălzire legate de etichetele stabilite la punctele 1.2 și 2.2 din anexa III, fezabilitatea și utilitatea indicării randamentului instalațiilor de încălzire care nu se referă la randamentul pompei de căldură pe baza sezoanelor de încălzire standardizate, adecvarea fișelor și a etichetelor pachetelor de produse, prevăzute la punctele 3 și 4 din anexa III și la punctele 5 și 6 din anexa IV, precum și oportunitatea includerii dispozitivelor pasive de recuperare a căldurii din gazele de ardere în domeniul de aplicare al prezentului regulament.
Articolul 8
Intrare în vigoare și aplicare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 februarie 2013.

Labels: 7
3
14
1